22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 102 της 27 Απρ./6 Μαΐου 1987 (ΦΕΚ Α΄ 60)  Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τα Νομικά Πρόσωπα Δημοσίου Δικαίου που εποπτεύονται από το Υπουγείο Υγείας, Πρόνοιας και Κοινωνικών Ασφαλίσεων. Με το άρθρ.1 Π.Δ.103/15-26 Μαΐου 1997, (ΦΕΚ Α 97), κατωτ.αριθ.86, ορίστηκε ότι: «Όπου στις διατάξεις του Π.Δ.102/1987 (ΦΕΚ 60/Α/6.5.1987) αναφέρεται η φράση «Υπουργείο Υγείας Πρόνοιας και Κοινωνικών Ασφαλίσεων», νοείται το Υπουργείο Υγείας και Πρόνοιας. Επίσης, όπου αναφέρεται η λέξη «Νομαρχία», νοείται η οικεία Νομαρχιακή Αυτοδιοίκηση». ΄Eχοντας υπόψη: 1.Την παρ. 3 του άρθρ. 19 και την παρ. 3 του άρθρ. 18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2.Την παρ. 5 του άρθρ. 24 του Νόμ. 1558/1985 «Κυβέρνηση και κυβερνητικά όργανα» (ΦΕΚ Α΄ 137). 3.Την 2389/13.2.87 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 τ. Β΄). 4.Την 22/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Περιβάλλοντος, Χωροταξίας και Δημοσίων Έργων και του Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ.1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τα ΝΠΔΔ που εποπτεύονται από το Υπουργείο Υγείας, Πρόνοιας και Κοινωνικών Ασφαλίσεων είναι ο Υπουργός Περιβάλλοντος, Χωροταξίας και Δημοσίων Έργων, η Διεύθυνση Τεχνικών Υπηρεσιών των Νομαρχιών, η Κεντρική Διεύθυνση Τεχνικών Υπηρεσιών του Υπουργείου Υγείας, Πρόνοιας και Κοινωνικών Ασφαλίσεων, το Διοικητικό Συμβούλιο των ΝΠΔΔ, και οι Τεχνικές τους Υπηρεσίες ή τα εξουσιοδοτημένα όργανα σύμφωνα με τις ισχύουσες οργανωτικές διατάξεις και όπως ειδικότερα ορίζεται στα επόμενα άρθρα. Διευθύνουσα Υπηρεσία- Προϊσταμένη Αρχή  Άρθρ.2.-«1.Τα αρμόδια όργανα στα οποία αναφέρεται το προηγούμενο άρθρο και με την επιφύλαξη του άρθρ. 5 του παρόντος, είναι: α) «Προϊσταμένη Αρχή» ή «Εποπτεύουσα Αρχή» για τα έργα των Ν.Π.Δ.Δ. που εποπτεύονται από το Υπουργείο Υγείας και Πρόνοιας είναι η Διεύθυνση Τεχνικών Υπηρεσιών της Νομαρχιακής   «Διευθύνουσα Υπηρεσία» ή «επιβλέπουσα Υπηρεσία είναι το Τμήμα Εκτελέσεως Έργων της Διεύθυνσης Τεχνικών  Υπηρεσιών της Νομαρχιακής Αυτοδιοίκησης ή η Τεχνική Υπηρεσία του Ν.Π.Δ.Δ. εφόσον κρίνεται επαρκής με απόφαση του Νομάρχη ύστερα από γνώμη του Διοικητικού Συμβουλίου του Ν.Π.Δ.Δ. ή και  χωρίς αυτή αν περάσει άπρακτη η προθεσμία που τάσσεται από το Νομάρχη. Η απόφαση αυτή μπορεί να ληφθεί οποτεδήποτε και κατά τη διάρκεια εκτέλεσης του έργου. β)Για τα έργα προϋπολογισμού συνολικής δαπάνης, συμπεριλαμβανομένου του ΦΠΑ, μέχρι (80.000.000) δραχμών, Προϊσταμένη Αρχή είναι το Διοικητικό Συμβούλιο του Ν.Π.Δ.Δ. και Διευθύνουσα Υπηρεσία η Τεχνική Υπηρεσία αυτού εφόσον είναι επαρκής. Με απόφαση του Διοικητικού Συμβουλίου του Ν.Π.Δ.Δ., η Τεχνική Υπηρεσία κρίνεται επαρκής για τα συγκεκριμένα έργα, εφόσον είναι στελεχωμένη με διπλωματούχους μηχανικούς ή τεχνολόγους μηχανικούς ειδικότητας αντίστοιχης με το είδος των εκτελουμένων έργων. Η απόφαση αυτή γνωστοποιείται στη Διεύθυνση Τεχνικών Υπηρεσιών του Υπουργείου Υγείας και Πρόνοιας και στην οικεία Νομαρχιακή Αυτοδιοίκηση». Η μέσα σε «» παρ.1 αντικαταστάθηκε ως άνω από το Π.Δ.103/15-26 Μαΐου 1997 (ΦΕΚ Α 97, κατωτ.αριθ.87. 2.Επιβλέποντες ορίζονται τεχνικοί υπάλληλοι του Ν.Π.Δ.Δ. Σε περίπτωση που δεν υπάρχουν τεχνικοί υπάλληλοι του ΝΠΔΔ επιβλέποντες ορίζονται τεχνικοί υπάλληλοι της Διεύθυνσης Τεχνικών Υπηρεσιών της οικείας Νομαρχίας, ή τεχνικοί υπάλληλοι του Υπουργείου Υγείας, Πρόνοιας και Κοινωνικών Ασφαλίσεων ή ιδιώτες τεχνικοί που προσλαμβάνονται από το ΝΠΔΔ σύμφωνα με τις κείμενες διατάξεις. Τεχνικό Συμβούλιο Άρθρ.3.-Τεχνικό Συμβούλιο είναι το Νομαρχιακό Συμβούλιο Δημοσίων Έργων της οικείας Νομαρχίας. Όταν Διευθύνουσα Υπηρεσία είναι η τεχνική υπηρεσία του ΝΠΔΔ τα θέματα εισηγείται στο Τεχνικό Συμβούλιο ο Προϊστάμενος της Υπηρεσίας αυτής. Όταν Προϊσταμένη Αρχή είναι η Διεύθυνση Τεχνικών Υπηρεσιών του Υπουργείου Υγείας, Πρόνοιας και Κοινωνικών Ασφαλίσεων Τεχνικό Συμβούλιο είναι αυτό του Υπουργείου. Εκπρόσωπος Ν.Π.Δ.Δ. Άρθρ.4.-Το ΝΠΔΔ μπορεί να ορίζει εκπρόσωπό του ο οποίος ενημερώνεται από τη Διευθύνουσα Υπηρεσία και την Προϊσταμένη Αρχή για την πορεία του έργου και συντάσσει εκθέσεις που τις απευθύνει στο Διοικητικό Συμβούλιο του ΝΠΔΔ.    (Αντί για τη σελ.36,903(α) Σελ. 36,903(β) Τεύχος 1302 Σελ. 9 Υπουργείο Υγείας και Πρόνοιας 35.Α.αα.22    Παρεκκλίσεις Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων των ΝΠΔΔ εγκρίνονται από τα αρμόδια όργανα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων  σύμφωνα  με   τις διατάξεις  του  Π.Δ.39/1983(ΦΕΚ 23Α΄) μετά από γνώμη του αρμόδιου Τεχνικού Συμβουλίου. 2.Στην περίπτωση που Προϊσταμένη Αρχή είναι η Κεντρική Διεύθυνση Τεχνικών Υπηρεσιών του Υπουργείου Υγείας, Πρόνοιας και Κοινωνικών Ασφαλίσεων ή το Διοικητικό Συμβούλιο του ΝΠΔΔ, οι παρεκκλίσεις εγκρίνονται από την Προϊσταμένη Αρχή μετά από γνώμη του Τεχνικού Συμβουλίου του Υπουργείου Υγείας, Πρόνοιας και Κοινωνικών Ασφαλίσεων ή του Νομαρχιακού Συμβουλίου Δημοσίων Έργων αντίστοιχα. Μικρά έργα ή εργασίες συντήρησης Άρθρ.6.-«Έργα ή εργασίες συντήρησης, που η συνολική δαπάνη του καθενός δεν υπερβαίνει τα 7.000.000 δραχμές, εκτελούνται με αυτεπιστασία ή με απ’ ευθείας ανάθεση μετά από απόφαση του Διοικητικού Συμβουλίου του Ν.Π.Δ.Δ., με βάση την προϋπολογιζομένη δαπάνη, την περιγραφή του έργου και τα τυχόν στοιχεία που καθορίζονται με τη σχετική απόφαση».Τα στοιχεία αυτά της απόφασης αποτελούν τη σχετική μελέτη που προβλέπεται στην παρ. 3 του άρθρ. 4 του Νόμ. 1418/1984  Στη περίπτωση αυτή όλες οι αρμοδιότητες Προϊσταμένης Αρχής ασκούνται από το Διοικητικό Συμβούλιο του ΝΠΔΔ και η επίβλεψη γίνεται από τεχνικούς υπαλλήλους του ΝΠΔΔ ή ιδιώτη τεχνικό που έχει τα νόμιμα προσόντα ή από υπαλλήλους της Διεύθυνσης τεχνικών Υπηρεσιών της Νομαρχίας εφόσον υπάρχει σχετική δυνατότητα. Το μέσα σε «» πρώτο εδάφιο αντικαταστάθηκε ως άνω από το άρθρ.3 Π.Δ.103/15-26 Μαΐου 1997 (ΦΕΚ Α΄97),κατωτ.αριθ.87. Πρότυπα συμβατικά τεύχη Άρθρ.7.-Πρότυπα συμβατικά τεύχη της παρ. 4 του άρθρ. 18 του Νόμ.1418/1984, για έργα ΝΠΔΔ που εποπτεύονται από το Υπουργείο Υγείας, Πρόνοιας και Κοινωνικών Ασφαλίσεων, εγκρίνονται με κοινή απόφαση των Υπουργών Υγείας, Πρόνοιας και Κοινωνικών Ασφαλίσεων και Περιβάλλοντος, Χωροταξίας και Δημοσίων Έργων. Τελικές Διατάξεις Άρθρ.8.-1.Στα έργα των ΝΠΔΔ των οποίων οι συμβάσεις διέπονται από προγενέστερες διατάξεις του Νομ.1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις τα όργανα που προσδιορίζονται με το παρόν δ/γμα.  Σελ. 36,904(β) Τεύχος 1302 Σελ. 10 2.Τα θέματα που δεν ρυθμίζονται ειδικά με τις διατάξεις του παρόντος διέπονται από το Νόμ.1418/ 1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Αρθρ.9.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.   Για τις θέσεις βοηθητικού προσωπικού των Κέντρων Παιδικής Μερίμνης και των Κρατικών Παιδικών Βρεφονηπιακών Σταθμών βλ. και παρ. 11 άρθρ. 22 Νόμ. 1735/9-11 Νοεμ. 1987 (ΦΕΚ Α΄ 197), (τόμ. 2Α σελ. 324, 48).    